CELEX: 62022TN0021
Language: ga
Date: 2022-01-12 00:00:00
Title: Cás T-21/22: Caingean arna tabhairt an 12 Eanáir 2022 – NY v an Coimisiún

28.2.2022   
            
            
               GA
            
            
               Iris Oifigiúil an Aontais Eorpaigh
            
            
               C 95/16
            
         
      Caingean arna tabhairt an 12 Eanáir 2022 – NY v an Coimisiún
      (Cás T-21/22)
      (2022/C 95/60)
      Teanga an cháis: an Fhraincis
      
         Páirtithe
      
      
         Iarratasóir: NY (ionadaithe: A. Champetier agus S. Rodrigues, avocats)
      
         Cosantóir: An Coimisiún Eorpach
      
         An t-ordú atá á lorg
      
      Iarrann an t-iarratasóir ar an gCúirt Ghinearálta:
      
                  —
               
               
                  a dhearbhú go bhfuil an t-achomharc seo inghlactha agus go bhfuil bunús leis;
               
            
                  —
               
               
                  an chéad chinneadh atá faoi chonspóid agus, de réir mar is gá, an dara cinneadh atá faoi chonspóid, a chur ar ceal;
               
            
                  —
               
               
                  ordú don chosantóir na costais go léir a íoc.
               
            
         Saincheisteanna dlí agus príomhargóintí
      
      Mar thaca leis an gcaingean i gcoinne chinneadh an Choimisiúin an 14 Aibreán 2021 lena ndiúltaítear don éileamh ar chúiteamh a taisceadh an 22 Nollaig 2020, maíonn an t-iarratasóir ar thrí shaincheist dlí.
      
                  1.
               
               
                  An chéad saincheist dlí lena n-éilítear, sárú ar an gceart chun dea-riaracháin agus ar phrionsabal na neamhchlaontachta. Measann an t-iarratasóir, i gcomhthéacs an scrúdaithe ar an éileamh ar chúiteamh, gur sáraíodh ceanglas na neamhchlaontachta, go suibiachtúil agus go hoibiachtúil.
               
            
                  2.
               
               
                  An dara saincheist dlí lena n-éilítear, sárú ar an gceart chun sláine agus dínit agus go bhfuil roinnt earráidí follasacha measúnaithe ann. Áitíonn an t-iarratasóir gur theip ar an gcosantóir a oibleagáid a chomhlíonadh maidir lena dhínit agus a shláine a chaomhnú agus a chosaint, i bhfianaise an fhoréigin a rinne gníomhairí slándála ar a phearsa, foréigean a lean cinneadh a bhí faoi smál ag earráidí follasacha measúnaithe.
               
            
                  3.
               
               
                  An tríú saincheist dlí lena n-éilítear, sárú ar an dualgas cúraim sa mhéid is nach bhfuair an t-iarratasóir an tacaíocht ar fad a raibh sé i dteideal a bheith ag súil leis ón gcosantóir.